Приложение към Решение №121/16.09.2026 г. на Общински съвет Ивайловград



О Т Ч Е Т
на  Кмета на Община Ивайловград
за изпълнение Решенията на Общински съвет Ивайловград
за периода 01.01.2026 г. до 30.06.2026 г.

               На основание чл. 44, ал. 1, т. 7 от Закона за местното самоуправление и местната администрация, предлагам на Вашето внимание отчет за изпълнение на решенията на Общинския съвет, касаещи работата на Кмета на общината и общинската администрация през периода от началото на месец януари 2026 г. до края на месец юни 2026 г.
	Общинският съвет е приел за отчетния период 93 броя решения, разпределени по заседания, както следва:
Заседание №1/29.01.2026г. – 30 броя решения
Заседание №2/26.03.2026 г. –32 броя решения
Заседание №3/29.05.2026 г. –31броя решения

І. ИЗПЪЛНЕНИ СА СЛЕДНИТЕ РЕШЕНИЯ:
Решения: Изпълнени са Всички решения с изключение на решенията в процедура на изпълнение описани подробно в част три. 

ІІ. ОТМЕНЕНИ РЕШЕНИЯ
НЯМА

ІІІ. ЧАСТИЧНО ИЗПЪЛНЕНИ РЕШЕНИЯ (В ПРОЦЕС НА ИЗПЪЛНЕНИЕ)
Решение №21- Дава съгласие за въвеждане на забрана за паркиране на моторни превозни средства по ул. „България“ в участъка от сградата на „Български пощи“ до сградата на Районен съд – Ивайловград

ІV. НЕИЗПЪЛНЕНИ РЕШЕНИЯ
Решение №54 - Дава съгласие за ползване на имоти – общинска собственост, а именно:
0. ПИ 62935.17.210, землище Розино;
0. ПИ 18054.16.548, землище Гугутка;
0. ПИ 62935.24.57, землище Розино;
0. ПИ 18054.18.319, землище Гугутка;
0. ПИ 62935.26.209, землище Розино;
Фирмата не е представила необходимите документи за подписване на договор за вещно право.

V. ГРУПИРАНЕ НА РЕШЕНИЯТА
1. БЮДЖЕТ, НАРЕДБИ, ФИНАНСИ, КОМАНДИРОВКИ,  ДОКЛАДИ  И ОТЧЕТИ

[bookmark: _Hlk239844904]Решение №1 – Одобрява план-сметката за необходимите приходи и разходи за услугите по сметосъбиране, сметоизвозване, обезвреждане на битови отпадъци в депо и поддържане на чистотата на територии за обществено ползване съгласно чл.66  от  ЗМДТ  за 2026 година.
Решение №2 . Изменя текста на Решение № 148 от 08.10.2025 г., относно т.1.4.2.
Решение №3 – Общински съвет Ивайловград Дава съгласието си община Ивайловград да поеме разходи за нощувки и транспорт на стойност 3810 (три хиляди осемстотин и десет) евро, на Кукерската група към НЧ „Пробуда – 1914“ – гр. Ивайловград, клон кв. Лъджа.
Решение №4 Общински съвет Ивайловград дава своето съгласие за поставяне на паметна плоча на военно поделение 18970 в двора на Общински историческия музей – Ивайловград от Инициативен комитет.
Решение №6 - Поемане на краткосрочен общински дълг, формиран от безлихвен заем от централния бюджет с цел извършване на окончателно плащане на разходите по изпълнението на Договор № BG06RDNP001-19.771-0001 от 24.07.2024г. по Мярка 4 „Подкрепа за инвестиции в създаването, подобряването или разширяването на всички видове малка по мащаби публична инфраструктура, включително инвестиции в енергия от възобновяеми източници и спестяване на енергия“.
Решение №7 -  Общински съвет Ивайловград дава съгласие месечните обезпечения и отчисления по чл.60, ал.2, т.1 и 2 и чл.64, ал.1 от Закона за управление на отпадъците, за периода от 01.01.2025 г. до 31.12.2025 г., да останат по сметката на Община Ивайловград и да бъдат разходвани за дейности по чистота и управление на отпадъците, чрез вътрешно компенсаторни промени.
Решение №8- Дава съгласието си, Община Ивайловград да поеме разходи за нощувки  и пътни на стойност от 5 850.00 лв. на Кукерска група при НЧ „Пробуда 1914“, клон Лъджа за участие в Кукерски фестивал „Сурва“ в гр. Перник.
Решение №22 - Утвърждава размера на основната месечна заплата на Кмета на община Ивайловград и кметовете на кметства, считано от 01.01.2026 г.
Решение №23 - Общински съвет Ивайловград дава съгласие месечните обезпечения и отчисления по чл.60, ал.2, т.1 и 2 и чл.64, ал.1 от Закона за управление на отпадъците, за периода от 01.01.2026 г. до 31.12.2026 г.
Решение №25- Дава съгласие да се бракуват движими вещи частна общинска собственост.
Решение №27 – Общински съвет Ивайловград - Приема Статут,  с който се урежда реда и начина на връчване на почетно отличие „Почетен знак на община Ивайловград“ и почетно звание „Почетен гражданин на град  Ивайловград“.
Решение №30– Общински съвет Ивайловград изменя текста на Решение №190/23.12.2025 г. по т. I, като същият става:
I. Дава съгласие Община Ивайловград да кандидатства за безвъзмездна финансова помощ по реда на Условията за кандидатстване по Интервенция „II.Г.6 - Инвестиции в основни услуги и дребни по мащаби инфраструктура в селските райони” – трети прием от Стратегически план за развитие на земеделието и селските райони на Република България за периода 2023-2027 г., със следните заявления за подпомагане:
1.	„Реконструкция и рехабилитация на улици на територията на град Ивайловград“.
2. „Реконструкция, рехабилитация на улици и водоснабдителни системи на територията на с. Свирачи включващи: ул. „Пионерска“ и ул. „Витан Пехливанов“.  
3. „Реконструкция, рехабилитация на улици и водоснабдителни системи на територията на с. Славеево, включващи: ул. „Седма“ и ул. „Девета“.  
Решение №32- Общински съвет Ивайловград приема Отчет на  Кмета на община Ивайловград  за изпълнение на решенията на ОбС за второто полугодие на 2025 г.
Решение №33- Общински съвет Ивайловград приема за изпълнение обекти с капиталов характер през 2026 година /I-во  тримесечие/.
Решение №34- Общински съвет – Ивайловград изменя текста на Решение № 23/29.01.2026г., като същия става: Дава съгласие месечните обезпечения и отчисления по чл. 64, ал.1 от Закона за управление на отпадъците, за периода от 01.01.2026 г. до 31.12.2026 г., да останат по сметката на Община Ивайловград
Решение №35- Дава съгласие община Ивайловград да подкрепи финансово абитуриентите на СУ „Христо Ботев“, като поеме разход, в размер на 1000,00 евро обезпечаващ музиката в празничната вечер.
Решение №36- Общински съвет Ивайловград приема Общинска програма за закрила на детето за 2026 година. 
Решение №37- Общински съвет Ивайловград приема Програма на мерките за закрила на деца с изявени дарби от Община Ивайловград за 2026 година.
Решение №38- Приема План за младежта на Община Ивайловград за 2026 година в изпълнение на Закона за младежта 
Решение №39- Общински съвет Ивайловград приема План за противодействие на тероризма в община Ивайловград.
Решение №40- Общински съвет Ивайловград приема отчета за дейността на Местната комисия за борба с противообществените прояви на малолетните и непълнолетните и справка за изразходваните средства за 2025 година.
Решение №41- Общински съвет Ивайловград приема Годишния отчет за изпълнение на програмата за насърчаване използването на енергия от възобновяеми източници и биогорива за 2025 г. на община Ивайловград.
Решение №42- Общински съвет Ивайловград приема Приема Отчет за състоянието на общинската собственост и резултатите от нейното управление по видове и категории обекти за периода 01.01.2025 г. – 31.12.2025 г.
Решение №43- Приема „Програма за управление и разпореждане с имотите – общинска собственост в община Ивайловград през 2026 г.“.
Решение №44- Изменя „Стратегия за управление на Общинската собственост в Община Ивайловград за периода 2023-2027 г.”
Решение №57 Общински съвет Ивайловград упълномощава и определя като основен представител Диана Овчарова - Кмет на община Ивайловград, а при невъзможност за участие Светла Моллова - заместник-кмет на Община Ивайловград, да представляват Община Ивайловград на 30.04.2026 г. от 14.00 часа в Общото събрание на Сдружение с нестопанска цел “ За чисти Родопи“.
Решение №61 Общински съвет Ивайловград приема „Стратегия за опазване и развитие на културното наследство на Община Ивайловград за периода 2026-2033 г., изготвена в изпълнение на проект „Мозайка от култури – Ивайловград през вековете.
Решение №62 Дава съгласие Община Ивайловград да участва като партньор в съвместна кандидатура с Община Суфли, Република Гърция, по проект IMPACT (Interreg Mechanism for Promoting Active Communities and Territories).
Решение №63 Приема проект за изменение на  Наредба за определянето и администрирането на местните такси и цени на услуги на територията на Община Ивайловград. Актуализира Приложение №1, 2, и приема нови приложения с №3 и №4.
Решение №64 - Общински съвет Ивайловград Приема годишния финансов отчет за 2025г. на „АРМИРА ИВАЙЛОВГРАД“ ЕООД със сто процента участие на Община Ивайловград в капитала Решение №65 -Общински съвет Ивайловград Дава съгласие във връзка с временна необходимост от парични средства, необходими за осъществяване на дейността на „АРМИРА ИВАЙЛОВГРАД“ ЕООД, да бъде направена допълнителна парична вноска 
Решение №66 - Общинският съвет – Ивайловград приема План за защита при бедствия в община Ивайловград
Решение №67 - Дава съгласие Община Ивайловград да кандидатства с проектно предложение по процедура BG05SFPR002-2.016 „Подкрепа за уязвими и маргинализирани общности“ по Програма „Развитие на човешките ресурси“ 2021–2027 г..
Решение №68 - Дава съгласие Община Ивайловград да приеме дарение в размер до 75 000 евро от Фондация „Сънотех Фондация“ с ЕИК 207795845, чрез безвъзмездно предоставяне на услуги по изпълнение на строително-монтажни работи (СМР) за изграждане на напоителна система на футболния терен на градския стадион, ведно със затревяване и за закупуване и монтаж на два броя детски съоръжения за игра – стена за катерене и люлка..
Решение №69 - Изменя Решение № 103/24.06.2025г. като т. 1 добива следното съдържание: Одобрява участието на Община Ивайловград, в изпълнението на проект „Устойчиво партньорство за популяризиране и опазване на културното и историческо наследство в трансграничния регион Гърция-България“ с акроним „SUSTOURISM“ в рамките на Програмата Interreg VI-A „Гърция-България 2021–2027“, с първоначално одобрен бюджет от 879 214, 46€, който е предмет на процедура по оптимизация, която ще доведе до окончателния бюджет.
Решение №70 - Приема изменение и допълнение на Наредба за придобиване, управление и разпореждане с общинско имущество.
Решение №71 - Приема „Методика за определяне на начални базисни цени за отдаване под наем на общински нежилищни имоти и на общински жилища по реда на наредба за реда и условията за установяване на жилищни нужди, за настаняване под наем и разпореждане с жилища от общинския жилищен фонд. 
Решение №90 - . ДАВА МАНДАТ на Диана Овчарова –– кмет, в качеството й на представител на Община Ивайловград в Общото събрание на Асоциацията, насрочено за 02.06.2026 г. от 11.00 часа.
Решение №91 - . Приема Поименния списък за капиталови разходи, съгласно Разчет на лимити за финансиране на капиталови разходи през 2026.
Решение №92 - Общински съвет – Ивайловград Отпуска еднократна финансова помощ на Наим Мюмюн Тахир с адрес: с. Соколенци в размер на 470 € /четиристотин и седемдесет евро/.

2. ТРАНСПОРТ,ОБРАЗОВАНИЕ, КУЛТУРА И СПОРТ

Решение №89 . Да се осигури безплатен транспорт за учениците от с. Камилски дол и с. Хухла, общ. Ивайловград, записани в Средно училище „Христо Ботев“ – Ивайловград.

3. РАЗРЕШЕНИЯ И ОДОБРЯВАНЕ НА ПУП

Решение №19- Дава съгласие за допускане на смяна на предназначението на УПИ II- „за озеленяване”, в УПИ II- „за озеленяване и детска площадка”.
Решение №20- Дава предварително съгласие за изменение на ПУП-ПР /подробен устройствен план-план за регулация/, като отпадне частта от улица между УПИ VII- 980 за БКС и бетонов възел и ПИ 1094 попадащ в УПИ XII - за ДАП от кв. 35 по ПУП на гр. Ивайловград
Решение № 55 - Общински съвет Ивайловград одобрява изработения проект за изменение на подробен устройствен план ПУП-ИПР (изменение на план за регулация) на УПИ I-142 за селкоп и УПИ II-за търговска дейност от кв. 17 и УПИ I-143, УПИ II-139, УПИ III-140, УПИ IV-134, УПИ V-135, УПИ VI-136,141, УПИ VII-137 и ПИ-138 от кв. 18 по ПУП на с. Белополяне, общ. Ивайловград, ЕКАТТЕ 03695, като се премахне неприложена улица от о.т. 54 през о.т. 65 до о.т. 38 и се образува нова улица от о.т. 38 до о.т. 66 по съществуващата улица. 
Решение №56 - Общински съвет Ивайловград одобрява изработения проект за изменение на подробен устройствен план ПУП-ИПР /изменение на план за регулация/ на УПИ I-149, УПИ II-150, УПИ III-151, УПИ IV-144, УПИ V-145, УПИ VI-146, УПИ VII-152, УПИ VIII-154, УПИ IX-155 и УПИ X-156 от кв. 15 и ПИ 147 който попада в УПИ I- за административна сграда, ПИ 148, който попада в УПИ I за административна сграда, ПИ 150, който попада в УПИ II за читалище в кв. 16, по ПУП на с. Белополяне, общ. Ивайловград, ЕКАТТЕ 03695, като се премахне неприложена улица от о.т. 35, през о.т. 50,51 до о.т. 53 и се образува нова улица от о.т. 36а до о.т. 20а по съществуващата улица. 
Решение № 87- Общински съвет Ивайловград одобрява изработения проект за изменение на ПУП-ПР /подробен устройствен план - план за регулация/, като УПИ VII-980 за БКС и бетонов възел и ПИ 1094, попадащ в УПИ XII-за ДАП от кв. 35 по ПУП на гр. Ивайловград, общ. Ивайловград, УПИ VII-980 за БКС и бетонов възел, част от ПИ 41 и ПИ 1094 от кв. 35 се обединяват в един УПИ XIV за „Производство и съхранение на ел. енергия” от кв. 35.
Решение № 88- Общински съвет Ивайловград одобрява изработения проект за подробен устройствен  план – план за регулация (ПУП-ПР) на ПИ 180, ПИ 181, ПИ 182, ПИ 183, ПИ 184, ПИ 185, ПИ 186, ПИ 187, ПИ 188, ПИ 189 от кв. 29 по ПУП на с. Белополяне, общ. Ивайловград, ЕКАТТЕ 03695, като се промени дворищната регулация по кадастралните граници на поземлените имоти в кв. 29 по ПУП на с. Белополяне. Премахва се улица – тупик от о. т. 86, 87 и о. т. 88. Предвижда се нова улица с о. т. 83, 83а, 87а и 88а с дължина 144 м и ширина 8 м, като улицата продължава като стопански път и разделя кв. 29 на два квартала - кв. 29 и кв. 29а. Премахват се УПИ XVI и УПИ XXIV.

4. РАЗПОРЕЖДАНЕ С ОБЩИНСКА СОБСТВЕНОСТ

Решение №5- Общински съвет Ивайловград Определя пасищата, мерите и ливадите, предназначени за индивидуално и общо ползване по землища на територията на Община Ивайловград, описани в Годишния план за паша за календарната 2027 г. (Приложение №1 и Приложение №2).
Решение №6- Определя свободните имоти с площ до 10 дка от списъка по т. II за маломерни.
II. Одобрява „Списък маломерни имоти” на земеделски земи от ОПФ на територията на община Ивайловград, предназначени за отдаване под наем без търг за срок от 1 (една) стопанска година, считано от 01.10.2025 г. до 30.09.2026 г.
Решение №7 - Дава съгласие да се предостави безвъзмездно за управление на Основно училище „ Св. Св. Кирил и Методий“ с. Железино сграда „Училище“, актуван с АПОС №292/21.03.2000 г.
Решение №8 - Дава съгласие да се предостави безвъзмездно за управление на Детска градина – „Ивайловград“, сграда „Детска градина“, актуван с АПОС №187/21.10.1998 г.
Решение №9 - Дава съгласие да се предостави безвъзмездно за управление на Основно училище „ Св. Св. Кирил и Методий“, с. Свирачи, сгради: „Училище“, „Склад за дърва, и „Тоалетни, актуван с АПОС №212/28.12.1998 г..
Решение №10 - Дава съгласие да се предостави безвъзмездно за управление на Дневен център за деца с увреждания – Ивайловград, сграда „Детска градина“:северозападно и югозападно крило, с обща застроена площ 450 кв. м., актуван с АЧОС №1614/14.04.2014 г..
Решение №11- Дава съгласие да се предостави безвъзмездно за управление на Целодневна детска градина „Железино“ – с. Железино, сграда: част от I-ви етаж с обща застроена площ 120 кв. м. от сграда „Училище“, актуван с АПОС №292/21.03.2000 г.
Решение №12- Дава съгласие да се предостави безвъзмездно за управление на Детска градина „Железино“ – клон с. Белополци, част от I-ви етаж с обща застроена площ 107 кв. м. от сграда „Училище“, актуван с АПОС №211/28.12.1998 г. 
Решение №13 - Дава съгласие да се предостави безвъзмездно за управление на Народно читалище „Пробуда 1914“ Ивайловград, помещение, което се ползва за библиотека, намиращо се вляво от входа на едноетажна сглобяема сграда „Младежки дом“, с площ 12,03 кв. м., в УПИ I от кв. 11 по ПУП на с. Кондово, актуван с АЧОС №1615/19.06.2014 г. 
Решение №14 . Дава съгласие да се предостави безвъзмездно за управление на Основно училище „ Св. Св. Кирил и Методий“ с. Белополци сгради: част от I-ви етаж с обща застроена площ 179 кв. м. и II-ри етаж от сграда „Училище“ и сглобяема сграда тип „Бунгало“, за дейността на ОУ „Св. Св. Кирил и Методий“ с. Белополци, актуван с АПОС №211/28.12.1998 г. 
Решение №15- Дава съгласие да се предостави безвъзмездно за управление на Средно училище „Христо Ботев, с ЕИК:000230656, със седалище и адрес на управление: общ. Ивайловград, гр. Ивайловград, ул. „Волгоград“ №5, представлявано от Александра Тодорова Хорозова – Директор, за срок от 10 години,  общински имоти.
Решение №16- Дава съгласие за отдаване под наем на общински имот публична общинска собственост – част от Болнична сграда, представляваща едно помещение – регистратура.
Решение №17- Общински съвет Ивайловград изменя Точка III от Решение №186/23.12.2025 г. на Общински съвет Ивайловград в частта относно ПИ 57145.37.47
Решение №18- Допълва раздел  IV.„Описание на имотите, които Община Ивайловград има намерение да придобие и способите за тяхното придобиване”
Решение №26- Дава съгласие за отдаване под наем чрез публичен търг на следният общински имот – публична общинска собственост, а именно: помещение №2, с площ 25.80 кв. м. разположено на първия етаж в административната част на Поликлиниката /ляво крило/, част от Болнична сграда Решение №45- Общински съвет Ивайловград Одобрява „Списък Приложение №1 на земеделски земи от Общинския поземлен фонд на община Ивайловград, предназначени за отдаване под наем, считано от 01.10.2026 г. за срок от 10 (десет) стопански години, чрез провеждане на търгове по реда на Наредба за ПУРОИ”.
Решение №46-Дава съгласие да се предостави безвъзмездно за управление на Висшия съдебен съвет на Република България /ВСС/, за срок от 10 години, част от следния общински имот, а именно: помещение - стая №6 с полезна площ 9,50 кв. м., находяща се на втори етаж от сграда с идентификатор 32024.501.2267.2.
Решение №47- Дава съгласие за продажба без търг или конкурс на придаваема част с площ 397 кв. м. към ПИ-218 от кв. 27 по ПУП на с. Плевун 
Решение №48- . Дава съгласие за продажба без търг или конкурс на придаваема част с площ 340 кв. м. към ПИ-67 от кв. 7 по ПУП на с. Кобилино
Решение №49- Дава съгласие за продажба без търг или конкурс на придаваема част с площ 240 кв. м. към ПИ-67 от кв. 7 по ПУП на с. Кобилино.
Решение №50- Дава съгласие Община Ивайловград да прехвърли в собственост на Държавата безвъзмездно следните поземлени имоти публична общинска собственост(язовири)
Решение №52 - Дава съгласие за разполагане на временна постройка в поземлен имот с идентификатор ПИ 29074.10.109 със стар №000109, находящ се в землището на с. Железари
Решение№ 53 - Одобрява оценката на общински поземлен имот №23 с площ 480 кв. м. от кв. 8 по ПУП на с. Пъстроок.
Решение № 54 - Дава съгласие за ползване на имоти – общинска собственост в с. Розино (Сондажи)
Решение № 58 - Дава съгласие за отдаване под наем на общински имот публична общинска собственост – част от болнична сграда, находяща се в УПИ I-849 от кв. 61 по ПУП на гр. Ивайловград, представляваща помещение № 3 – лекарски кабинет и ½ част от помещение-манипулационна №11, разположени на първи етаж, дясно крило (Поликлиника), с обща площ 29.10 кв. м., актуван с АПОС №1691/15.10.2014 г., за срок от 10 (десет) години.
Решение № 59 - Дава съгласие да се предостави безвъзмездно за управление на Народно читалище „Пробуда 1914“ – гр. Ивайловград сградния фонд.
Решение № 60 - Общински съвет Ивайловград Дава съгласие за продажба без търг или конкурс на следния общински имот, а именно: поземлен имот с идентификатор 55748.501.394 по КККР на с. Плевун 
Решение № 72 - Утвърждава промяна в разпределението на общински жилища по групи, съгласно Приложение №1 към настоящото Решение, както следва:
I. Жилища за отдаване под наем - 40 бр. Оборотни /ведомствени/ жилища – 0 бр.Резервни жилища – 1 бр.Жилища за продажба - 6 бр.
Решение № 73 - Дава съгласие Община Ивайловград, ЕИК № 000235870, със седалище и адрес на управление: обл. Хасково, общ. Ивайловград, гр. Ивайловград, ул. „България“ №49, да придобие безвъзмездно правото на собственост върху движими вещи - 34 (тридесет и четири) броя паравани за гласуване с хартиени бюлетини.
Решение № 74 - Дава съгласие за отдаване под наем чрез публичен търг на имот – публична общинска собственост, а именно: част от  Болнична сграда, находяща се в УПИ I-849 от кв. 61 по ПУП на гр. Ивайловград.
Решение № 75 - Общински съвет Ивайловград Дава съгласие за отдаване под наем на общински имот публична общинска собственост – част от болнична сграда, находяща се в УПИ I-849 от кв. 61 по ПУП на гр. Ивайловград 
Решение № 76 - Дава съгласие за отдаване под наем без търг на „Юнайтед Тауърс България” ЕООДв гр. Ивайловград.
 Решение № 77 - Общински съвет Ивайловград Дава съгласие за отдаване под наем без търг на „Юнайтед Тауърс България” ЕООД, в с. Свирачи.
Решение № 78 - Дава съгласие за продажба чрез публичен търг на общински имот, частна общинска собственост: поземлен имот с идентификатор 32024.501.554 с площ 970 кв. м.
Решение № 79 - Дава съгласие за продажба без търг или конкурс на следният общински имот, частна общинска собственост: застроен поземлен имот с идентификатор 62935.501.37 с площ 1426 кв. м.
Решение № 78 - Общински съвет Ивайловград Одобрява оценката на имот частна общинска собственост: УПИ V-21 от кв. 4, с площ 811.00 кв. м. по ПУП на с. Покрован
Решение № 80 - Дава съгласие да се предостави безвъзмездно за управление на Основно училище „ Св. Св. Кирил и Методий“ с. Белополци, с Булстат 000227717, със седалище и адрес на управление: общ. Ивайловград, с. Белополци, ул. „Първа“ № 7, недвижим имот – частна общинска собственост, представляващ:  самостоятелен обект в сграда с идентификатор 03681.501.235.1.9
Решение № 81, 82, 83 и 84 - Общински съвет Ивайловград . Одобрява пазарни оценки
 Решение № 85 - Общински съвет Ивайловград Дава съгласие за промяна начина на трайно ползване от „лозе“ в „нива“ на поземлени имоти.
Решение № 93 - Дава съгласие за продажба чрез публичен търг на общински имоти, частна общинска собственост.

5. ВЪЗСТАНОВЯВАНЕ ПРАВО НА СОБСТВЕНОСТ – 24, 51, 86

